কলকাতা, ০৬ জানুয়ারি- মেয়াদ পেরনো ওষুধ প্রয়োগ করা হচ্ছিল ক্যানসারে আক্রান্ত এক রোগিণীর শরীরে। হাতেনাতে ধরে ফেলেন রোগীর পরিজনেরা। এরপর টাকার প্রলোভন দেখিয়ে বিষয়টি ‘মিটমাট’ করে নিতে বলেন কর্তব্যরত নার্সেরা। রোগিণীর পরিজনেরা পুরো বিষয়টি নিয়ে লিখিত অভিযোগ জানান হাসপাতাল কর্তৃপক্ষকে। অভিযোগ পেয়ে সংশ্লিষ্ট ওয়ার্ডের দায়িত্বে থাকা চারজন নার্সকে ছুটিতে পাঠিয়েছেন কর্তৃপক্ষ। ঘটনার তদন্তে তিন সদস্যের কমিটিও গঠন করা হয়েছে।